Николай Святополк-Мирски е роден на 17 юли 1833 г. в Санкт Петербург в семейство от старинния дворянски род Святополк-Мирски. Наследствен княз. Посвещава се на военното поприще. Завършва Пажеския корпус. Военната служба започва при генерал-майор княз Михаил Воронцов. Участва в Кримската война (1853 – 1856). Бие се храбро и е Награден е с орден „Свети Георги“ IV степен (1854). Повишен е във военно звание флигел-адютант (1860). Назначен е за командир на Тенгинския пехотен полк и елитния лейбгвардейски Семьоновски полк (1861, 1867). Повишен е във военно звание генерал-майор от 1862 г.